Efter den seneste tids debat om Ulla Astman, som ifølge de borgerlige i Regionsrådet har markedsført sig selv for offentlige midler, afholdt Regionsrådet tirsdag et møde, hvor de blandt andet drøftede en løsning på problemet ved, at politikere bruger de offentlige kroner på egen markedsføring. Regionsrådet vedtog en midlertidig løsning, hvor kampagner skal godkendes i forretningsudvalget, hvis en eller flere politikere optræder og den overstiger 50.000 kroner. Imens er emnet sendt til det rådgivende udvalg for beslutningsprocesser og mangfoldighed, som skal fastsætte nogle endelige regler.

Opsummering:
Regionsrådet er i dag fundet frem til en midlertidig løsning på, hvorledes politikere må bruge offentlige midler på at markedsføre sig selv.